钦定古今图书集成/明伦汇编/氏族典/第175卷 > 钱一本
## 钦定古今图书集成/明伦汇编/氏族典/第175卷 > 钱一本

按《明外史钱一本传》：“一本字国瑞，武进人。万历十一
年进士。除庐陵知县，征授御史，出按广西。帝以张有
德请借大礼仪物，复更册立东宫期，而申时行柄国，
不能匡救。一本上论相、建储二疏，疏入留中。时廷臣
相继争国本，惟一本言最戆直，帝衔之。无何，杖给事
中孟养浩。中旨以养浩所逞之词，根托一本，造言诬”
君，摇乱大典，遂斥为民。屡被荐，卒不用。一本罢归，潜
心《六经》、濂、洛诸书。尢研精《易》学，著述满家。与顾宪成
辈分主东林讲席，学者称“启新先生。”里居二十五年
卒。天启初，赠太仆寺少卿。